Úr ymiskum uppisjóvarfiski virkar Havsbrún fiskamjøl og lýsi. Havsbrún setur strong krøv til góðskuna á fiskinum, og hetta ger, at mjølið og lýsið, ið framleitt verður, er fyrsta floks. Rávøran til mjølvirkið kemur bæði frá føroyskum og útlendskum skipum, og verður hon fiskað í Norðuratlantshavi. Fiskamjøl er sera proteinríkt. Tí hóskar tað sera væl at nýta í eitt nú fóðurblandingum til alifisk, høsnarungar, svín og onnur kríatúr. Lýsi verður brúkt til alifóður, margarin og aðra tøkniliga nýtslu.